                    

Приложение № 1                             
ОБОБЩЕНА ИНФОРМАЦИЯ 

ОТ

СЕБИХАН КЕРИМ МЕХМЕД - КМЕТ НА ОБЩИНА КРУМОВГРАД

ОТНОСНО: Резултати от организирано обсъждане на Проект на Общински годишен план за социалните услуги през 2027 година на територията на община Крумовград. 

На основание чл. 62 от Наредба за планирането на социалните услуги кметът на общината организира обсъждане на предложението за общински годишен план за социалните услуги за срок, не по-кратък от 30 дни. Обсъждането включва: публикуване на предложението за общински годишен план за социалните услуги на интернет страницата на общината, провеждане на публични дискусии и провеждане на публични дискусии в рамките на Съвета по въпросите на социалните услуги. За резултатите от обсъждането кметът на общината представя на общинския съвет обобщена информация. 

На основание чл. 62, ал. 3 от Наредба за планирането на социалните услуги, предоставям следната обобщена информация от организираното обсъждане на Проект на Общински годишен план за социалните услуги през 2027 година на територията на община Крумовград. 

На 03.07.2026 година с цел информиране на населението и осигуряване на прозрачност в действията на органите на местното самоуправление, Проектът на Общински годишен план за социалните услуги през 2027 година на територията на община Крумовград бе публикуван на официалната електронна страница на Община Крумовград за обсъждане за срок от 30 дни. 
На 22 юли 2026 година от 12:00 часа в залата на Общински съвет - Крумовград, находяща се на адрес: гр. Крумовград, ул. „Трети март“ № 3, ет. 1 се проведе публична дискусия за обсъждане на проекта. На публичната дискусия присъстваха представители на Общинска администрация - Крумовград, общински съветници, представители на Дирекция „Социално подпомагане“ - Крумовград, доставчици на социални услуги, представители на институции, потребители на социални услуги и граждани. Беше представен проекта на Общински годишен план за социалните услуги за 2027 година за община Крумовград. В представянето бяха разгледани:

· нормативното основание за изготвяне на плана;

· планираните социални услуги на територията на община Крумовград за 2027 година;

· съответствието на плана с Националната карта на социалните услуги;

· необходимостта от осигуряване на непрекъснатост, достъпност и качество на социалните услуги за жителите на общината.

След представянето беше открита дискусия. По време на обсъждането присъстващите изразиха подкрепа за предложения проект и отбелязаха, че планираните социални услуги отговарят на потребностите на населението на общината.

В рамките на публичната дискусия не постъпиха писмени или устни предложения, възражения или препоръки за изменение и допълнение на проекта на Общински годишен план за социалните услуги за 2027 година. 
На 24.07.2026 година се проведе присъствено заседание на Съвета по въпросите на социалните услуги в община Крумовград, създаден с Решение № 206 по Протокол № 12 от 30.10.2020 година на Общински съвет – Крумовград и моя Заповед № КО - 408 от 31.05.2021 година. В заседанието участваха:

 Председател: Неждие Фахри Акиф - зам.- кмет на община Крумовград 

Зам.-председател: Карамфилка Ангелова Тюрдиева – директор на Дирекция „Образование и социални дейности“

Членове:

1. Анастасия Светославова Георгиева – педагогически съветник в СУ „Васил Левски“ гр. Крумовград -  представител на РУО – Кърджали;

2. Ренета Желева Велкова – гл. експерт в отдел „Профилактика на болестите и промоция на здравето“ на Дирекция „Обществено здраве“ - представител на РЗИ – Кърджали;

3. Лейля Местан Юсеин – съветник - представител на Общински съвет Крумовград;

4. Радостина Бисерова Пашова – директор на Дирекция „Социално подпомагане“ - гр. Крумовград;

5. Сезгин Салиф Тасим – полицейски инспектор към РУ – Крумовград;

6. Мелиха Юсеин Байрам – гл. експерт „Социални дейности“ в  Дирекция „Образование и социални дейности“ при Общинска администрация – Крумовград;

7. Красимир Стефанов Коруев - потребител на социална услуга. 

Всички членове на Съвета по въпросите на социалните услуги бяха предварително запознати с дневния ред и материалите за заседанието, изпратени по електронен път. Членовете на съвета са запознати с проведената публична дискусия на проекта на Общински годишен план за социалните услуги за 2027 година. На заседанието се отбеляза, че проектът е публикуван на интернет страницата на Община Крумовград и е проведена публична дискусия на 22.07.2026 година. Не са постъпили предложения и възражения, налагащи промени в проекта. 
Членовете на Съвета обсъдиха проекта на Общински годишен план за социалните услуги за 2027 година. Беше констатирано, че планираните социални услуги са съобразени с Националната карта на социалните услуги, установените потребности на населението и действащата нормативна уредба. 
Не бяха направени допълнения и предложения за изменение на проекта. След проведената дискусия членовете на Съвета по въпросите на социалните услуги единодушно изразиха положително становище по проекта на Общински годишен план за социалните услуги за 2027 година.
Общинският годишен план за социалните услуги през 2027 година на територията на Община Крумовград е изготвен на основание чл. 59 от Наредба за планирането на социалните услуги и в съответствие с Методическите насоки на Агенцията за социално подпомагане. Планът включва социалните услуги, финансирани от държавния бюджет, и цели осигуряване на адекватна, достъпна и качествена подкрепа за местното население. Разработването му се базира на актуализирана оценка на потребностите и е резултат от партньорство между местната власт, доставчици на услуги, потребители и заинтересовани страни. 

Основни принципи са законност, ефективност, устойчивост, партньорство и гъвкавост в управлението на услугите, в съответствие с действащите нормативни изисквания и стандарти за качество.
Заложените в плана дейности целят разширяване, надграждане и допълване на добре развитата до момента мрежа от социални и интегрирани здравно – социални услуги на територията на община Крумовград. 

В законоустановения срок по чл. 62, ал. 1 от Наредба за планирането на социалните услуги не са постъпили предложения и становища, относно предложеният проект по електронен път на адрес: minkrum@krumovgrad.bg и в деловодството на Община Крумовград, на адрес: гр. Крумовград, пл. „България“ № 16, ет. 1. По време на дискусиите не бяха направени предложения за изменения, допълнения или корекции на предложения проект, като участниците изразиха подкрепа относно планираните дейности в представения проект на Общински годишен план за социалните услуги през 2027 година на територията на община Крумовград. 
ВНЕСЪЛ:............./п/...................



        /Себихан Мехмед/

Изготвил:       /п/
Карамфилка Тюрдиева - директор на дирекция „ОСД“

Съгласували:       /п/
1. Неждие Акиф - зам.-кмет на Община Крумовград

2. Даниела Чавдарова – юрисконсулт в дирекция „НОП“

